dat deen hellicht van dien altijt sal moteˀ
wesen vanden thienschen pachte ende dandˀ
hellicht molster oft thiende coren mair inden
yersten pacht vander betalingen sullen zij gestaen
met sulken greyne als nu tertijst op die
landen gewassen zijn Item oft oick meswas
waeˀ van corene dat die voirsˀ wynnen
qualic vervallen mochten den pacht int
geheele te betalen salmen dan den voirsˀ
wynneˀ dair aff borghen xx oft xxv
mudden corens sonder dat coren hen tot eˀnigen
ghelde te slaene tot den naisten wasse
om van dien achtˀstel dair niet te betalen
Item voirts mier eest conditie ende vorwˀde
dat die voirsˀ wynneˀ dese voirsˀ landen
wynnen werven mesten ende merghelen sullen
den tˀmijn van tweelff jaeˀn lanck dueˀnde
gelijck regenoeten boven ende beneden ende
die tot hueˀn lesten jaeˀ alsoe te laten Ende alle die
vette dˀ af comenˀ int selve hoff te bringen enˀ opde
selve lande te vueˀn sondˀ die te vˀcoepen oft te vˀberen Itˀ
oft den voirsˀ wynne hˀ op die vruchteˀ der voirsˀ lande
gebuerdeˀ oft vieleˀ eˀnige lasten van tempeeste volke van
wapenˀ oft andˀssˀ soe salmeˀ den voirsˀ janne den wynne
enˀ sijneˀ wive cortsel doen gelijc regenoteˀ boveˀ enˀ benedˀ
Itˀ voirts meer sulleˀ de voirsˀ wyˀne hebben ende gebruycken
die beempdˀ hˀnae volgenˀ den selveˀ tˀmijn dueˀnde Te wetenˀ
iiiˀ boendˀ beempts gelegen aen die velbeye comenˀ tot op
tsˀtogen gracht Itˀ noch drie pande beempts dˀ bij gelegen
geheeteˀ de seve boendˀ comen aen die velbeye tsˀte gˀtruy
bosch tgoet van hollant aendeˀ oude kerchoff Itˀ den wydriest
den petˀ bossch driesch enˀ den knoeselhage bosch dˀ iesch benedˀ
den bloke gelegen die yerste vi jaeˀn om enˀ voeˀ hondˀt